S-1338/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 22. desember 2009 á hendur B-kk-þgf G-kk-þgf, kt. 000000-0000, Vesturgötu 51b, Reykjavík, fyrir eftirtalin brot framin árið 2009:

1.

Fyrir þjófnað, með því að hafa aðfaranótt fimmtudagsins 26. febrúar 2009, í félagi við ónefndan aðila, brotist inn á Sjóminjasafnið Víkin við Grandagarð 8 í Reykjavík, með því að spenna upp opnanlegt fag á glugga húsnæðisins og stolið þaðan Skipsklukku, Giro kompás, mælitæki úr vélarrúmi skips, þrýstingsmæli, sjóhraðamæli og 2 stk. kertastjökum.

Telst þetta varða við 244. gr. almennra hegningarlaga nr. 19/1940.

Í máli þessu gerir H-kk-nf M S-kk-nf f.h. Víkurinnar – Sjóminjasafnsins í Reykjavík, Grandagarði 8 í Reykjavík þá kröfu að ákærði B-kk-nf G-kk-nf kt. 000000-0000 verði dæmdur til að greiða Sjóminjasafninu samtals 200.000 kr. auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi, en svo dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

2.

Fyrir þjófnað, með því að hafa fimmtudaginn 7. maí 2009, farið inn í verslunina Spaksmannsspjarir við Bankastræti 11 í Reykjavík og stolið þaðan mokkapels að verðmæti kr. 165.000, með því að taka pelsinn og fara með hann út úr versluninni án þess að greiða fyrir hann.

Telst þetta varða við 244. gr. almennra hegningarlaga nr. 19/1940.

3.

Fyrir þjófnað, með því að hafa aðfaranótt föstudagsins 5. júní 2009 farið inn í verslun 10/11 við Barónsstíg í Reykjavík og stolið þaðan sjampóbrúsa af gerðinni Fructis að verðmæti kr. 609, með því að taka brúsann og setja hann í úlpuvasa og ganga út úr versluninni án þess að greiða fyrir hann.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1964. Hann hefur ekki áður sætt refsingu svo kunnugt sé. Með hliðsjón af sakarefninu þykir refsing hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Skaðabótakrafa Sjóminjasafnsins var felld niður, sbr. 2. mgr. 174. gr. laga nr. 88/2008.

Ákærði greiði málsvarnarþóknun skipaðs verjanda síns, P-kk-ef K-kk-ef héraðsdómslögmanns, 75.300 krónur að meðtöldum virðisaukaskatti.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði, B-kk-nf G-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, P-kk-ef K-kk-ef héraðsdómslögmanns, 75.300 krónur.

R-kvk-nf H-kvk-nf